РЕГЛАМЕНТ (ЕО) № 1064/2008 НА КОМИСИЯТА
от 29 октомври 2008 година
за изменение на Регламент (ЕО) № 957/2008 за дерогация за квотния период 2008/2009 година от Регламент (ЕО) № 616/2007 за откриване и управление на тарифни квоти на Общността за птиче месо с произход от Бразилия, Тайланд и други трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“ (1), и по-специално член 144, параграф 1 и член 148 във връзка с член 4 от него,
като взе предвид Решение 2007/360/ЕО на Съвета от 29 май 2007 г. относно сключването на споразумения под формата на съгласуван протокол за промяна в отстъпките за птиче месо между Европейската общност и Федерална република Бразилия и между Европейската общност и Кралство Тайланд съгласно член XXVIII на Общото споразумение за митата и търговията (ГАТТ 1994 г.) (2), и по-специално член 2 от него,
като има предвид, че:
(1)
Регламент (ЕО) № 957/2008 на Комисията (3) предвижда периодът за подаване на заявленията за сертификати за продукти с произход от Бразилия за третия квотен подпериод от 1 януари до 31 март 2009 г. да бъде отложен за първите седем дни на ноември 2008 г.
(2)
Като се има предвид продължаващата несигурност около условията за предоставяне на сертификати за произход за продуктите, произхождащи от Бразилия, и като се има предвид, че е необходимо допълнително време, за да се изясни ситуацията за операторите във връзка с тези условия, е уместно на този етап периодът на подаване на заявленията за гореспоменатия квотен подпериод за вноса от Бразилия да бъде отложен с още един месец.
(3)
Регламент (ЕО) № 957/2008 следва да бъде съответно изменен.
(4)
Като се има предвид, че периодът за подаване на заявленията за следващия подпериод следва да започне на 1 ноември 2008 г., е наложително настоящият регламент да се прилага от 1 ноември.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕО) № 957/2008 се заменя със следното:
„Член 1
Чрез дерогация от член 5, параграф 1 от Регламент (ЕО) № 616/2007 заявленията за сертификати за продуктите от групи 1, 4 и 7 за квотния подпериод, започващ на 1 януари 2009 г., могат да бъдат подавани през първите седем дни на декември 2008 г.“
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 ноември 2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 октомври 2008 година.